ติดตามมาจากรายการครัวคุณต๋อยค่ะ ร้านนี้เป็นร้าน users' choice 2017 ด้วย ยิ่งต้องลอง น้องปอบสั่งเมนู "อุ๊บปลาคัง" ฿120 จากครัวคุณต๋อย "ยำผักกูด" ฿100 เป็นเมนูที่เพื่อนสมาชิกแนะนำ ตรงกันกับเมนูแนะนำ กับเมนูใหม่ "หมูสามชั้นทอดน้ำปลา" ฿100

อุ๊บปลาคัง มันคือแกงมอญค่ะ แบบว่าแกงส้มไม่ใช่ แกงเผ็ดไม่เชิง แกงกะทิไม่เฉียด รสชาติเผ็ดเฉยๆ รสอื่นไม่ค่อยมี โดดเด่นที่เนื้อปลาคังสดเด้ง อร่อยดี และใส่มะม่วงแทนใบกระเจี๊ยบในแกงมอญค่ะ

ยำผักกูด คือว่ามันเป็นเมนูอาหารพื้นบ้านที่น้องปอบทานบ่อยมากๆๆ ตอนที่เป็นปอบอีสาน เมนูที่ดูน่าตื่นเต้น จึงกลายเป็นเมนูแสนธรรมดาของน้องปอบค่ะ

หมูสามชั้นทอดน้ำปลา อันนี้ธรรมดายิ่งกว่าค่ะ เหมือนอาหารหลังไหว้ตรุษสารท รสชาติยังไม่มีอะไรโดดเด่นค่ะ

น่าจะเป็นเพราะน้องปอบสั่งอาหารที่ยังไม่โดนเองแหละค่ะ เลยยังไม่สะกิดต่อมอร่อยให้ทำงาน ไม่ว่ากันนะคะที่รัก